ছত্তিশগড়ে ২৮ মাওবাদীর আত্মসমর্পণ, মিলিত মাথার দাম ৮৯ লক্ষ টাকা ব্যয়

ওয়েব ডেস্ক: ছত্তিশগড়ের নারায়ণপুর জেলায় মঙ্গলবার একসঙ্গে ২৮ জন মাওবাদী আত্মসমর্পণ করলেন। সূত্রের খবর, এদের মধ্যে ২২ জনের মিলিত মাথার দাম ৮৯ লক্ষ টাকা। ২৮ জন আত্মসমর্পণ করেছেন তার মধ্যে ১৯ জন মহিলা সদস্য। নিঃসন্দেহে এ এক বড় সাফল্য বলেই মনে করা হচ্ছে।

কেন্দ্রীয় স্বরাষ্ট্রমন্ত্রী অমিত শাহের দাবি ছিল ,আগামী বছরের মার্চের মধ্যেই মাওবাদ মুক্ত দেশ গড়ার। সেই লক্ষ্যে জোরকদমে শুরু হয়েছে কাজ। গত কয়েক মাসে ছত্তিশগড়, মহারাষ্ট্র-সহ একাধিক রাজ্যে আত্মসমর্পণ করেন কয়েকশো মাওবাদী। স্পষ্ট ভাষায় অমিত শাহ জানিয়েছেন, “যারা হিংসাত্যাগ করে মূল স্রোতে ফিরছেন তাঁদের স্বাগত জানাই। কিন্তু যারা এখনও বন্দুক চালিয়ে যাবে তাঁদের নিরাপত্তা বাহিনীর মারণ শক্তির মুখোমুখি হতে হবে।”

আরও পড়ুন: বিহারের পর ‘মিশন বাংলা’, রাজ্যে আসছেন মোদি-ভগবত, কী স্ট্র্যাটেজি?

বাস্তার রেঞ্জের আইজিপি সুন্দররাজ পাট্টিলিনগান বলেন, ‘নিয়াদ নেল্লানর’ (ভালো গ্রাম) প্রকল্প এবং নতুন আত্মসমর্পণ প্রকল্পের আকর্ষণে জঙ্গল ও সন্ত্রাসের অনিশ্চিত জীবন ছেড়ে স্বাভাবিক জীবনে ফিরতে চাইছেন মাওবাদীরা।